Bormliż ta’ 50 sena ntbagħat sentejn ħabs wara li ammetta li f’Jannar li għadda seraq oġġetti minn fuq opra tal-baħar sorġuta fil-marina tal-Birgu. Fost l-oġġetti li nsterqu kien hemm laptop, ipad, ġojjelli, kożmetiċi, trombi, camera diġitali u video camera. L-imputat, Charles Cutajar, ammetta li seraq dawn l-oġġetti għad-dannu ta’ Christian Ytteborg, Norveġiż. Cutajar ġie reċidiv b’diversi sentenzi tal-Qorti.